IDEOVÝ ZÁMER VEDECKEJ KONFERENCIE

CYRILOMETODSKÁ TRADÍCIA AKO SPÁJAJÚCI FENOMÉN

Medzinárodná vedecká konferencia sa uskutoční v dňoch 2. a 3. júla 2020 v Nitre. Jej hlavnými organizátormi sú Rada Konferencie biskupov pre históriu, Kňazský seminár sv. Gorazda v Nitre, Ústav pre výskum kultúrneho dedičstva Konštantína a Metoda Filozofickej fakulty UKF v Nitre a Slavistický ústav Jána Stanislava SAV, Nadácia Konštantína Filozofa, Nitriansky samosprávny kraj. Konferencia sa koná pri príležitosti 280. výročia vydania encykliky Grande munus pápeža Leva XIII. z 30. septembra 1880, 40. výročia apoštolského listu Egregiae virtutis pápeža Jána Pavla II. z 31. decembra 1980 a 35. výročia encykliky Slavorum apostoli pápeža Jána Pavla II. z 2. júna 1985. Konferenčné príspevky by sa mali zamerať na tieto tematické okruhy:

1. Analýza pápežských dokumentov Grande munus, Egregiae virtutis a Slavorum apostoli, ich zhodnotenie, význam a miesto v dobovom i súčasnom kontexte
2. Spájajúci význam cyrilo-metodskej tradície. Vyzdvihnutie tých prvkov cyrilo-metodskej tradície, ktoré spájali kresťanskú tradíciu jednotlivých slovanských národov: Slovákov, Čechov, Slovincov, Chorvátov, Poliakov, Macedóncov, Bulharov, Srbov, Ukrajincov, Bielorusov, Rusov...
3. Historické osobnosti, ktoré sa zaslúžili o rozšírenie cyrilo-metodskej tradície
4. Význam cyrilo-metodskej tradície v národno-emancipačnom procese slovanských národov
5. Cyrilo-metodský kult v jednotlivých kresťanských cirkvách
6. Cyrilo-metodské jazykové pamiatky a ich význam pri tvorbe cyrilo-metodskej tradície
7. Prejavy cyrilo-metodskej tradície vo výtvarnom umení
8. Cyrilo-metodská tradícia v hudbe

Témy príspevkov s krátkou anotáciou je potrebné zaslať do 1. marca 2020.

Organizačný výbor konferencie:

Prof. ThDr. Viliam Judák, PhD., prof. PhDr. Róbert Letz, PhD., prof. PhDr. Peter Žeňuch, PhD., Doc. PhDr. Martin Hetényi, PhD.